OpenLLM-France/wikimedia huggingface dataset:
# Masao Uchino

Masao Uchino (Japó, 21 d'abril de 1934 - abans d'abril de 2013)), va ser un futbolista japonès.

## Selecció japonesa

Masao Uchino va disputar 18 partits amb la selecció japonesa.

## Referències

* ↑ 小田原高校：9 ソフトテニス全国制覇」 Asahi Shimbun, 26 abril 2013

## Enllaços externs

* Japan National Football Team Database
# Maria Antonia Vallejo Fernández

Maria Antonia Vallejo y Fernández (Motril, Granada, 9 de març de 1750 - Madrid, 10 de juny de 1787) va ser una cançonetista de cuplets, cantaora i bailaora de flamenc.
Era coneguda amb el nom artístic de María Antonia Fernández La Caramba per la seva característica exclamació ¡Caramba! amb què concloïa les seves tonadilles a l'època en què es va traslladar a Madrid. El seu pentinat en forma de trossa ornamentat amb cintes de colors brillants es va popularitzar també amb el nom de caramba. Es va casar l'any 1781, amb Agustín Sauminque, però ben aviat el va deixar i va tornar als escenaris.

## Bibliografia

* Rodrigo, Antonina. María Antonia La Caramba el genio de la tonadilla en el Madrid goyesco. Motril: Ayuntamiento de Motril, Área de Cultura, 2011. ISBN 8488191855.

## Referències

* ↑ «María Antonia Vallejo Fernández, “La Caramba”.». El siglo de las luces, 27-10-2012. [Consulta: 7 abril 2020].
* ↑ Carol Mikkelsen. Spanish Theater Songs -- Baroque and Classical Eras: Medium High Voice.
# Maria Anna de Saxònia (electriu de Baviera)

Maria Anna Sofia de Saxònia, electriu de Baviera (Dresden 1728 - Múnic 1797). Princesa de Saxònia amb el tractament d'altesa reial que es maridà en el si de la casa electoral de Bavieran.
Nascuda a Dresden el dia 29 d'agost de 1728 essent filla del rei-elector August III de Saxònia i de l'arxiduquessa Maria Josepa d'Àustria. Maria Anna era neta per via paterna de l'elector August II de Saxònia i de la princesa Cristiana de Brandenburg-Bayreuth; mentre que per via materna ho era de l'emperador Josep I, emperador romanogermànic i de la princesa Amàlia Guillema de Brunsvic-Lüneburg.
Contragué matrimoni a Múnic amb l'elector Maximilià III de Baviera, fill de l'emperador Carles VII, emperador romanogermànic i de l'arxiduquessa Maria Amàlia d'Àustria. La parella tingué un únic fill:
# Marcel Ress

Marcel Ress (Mellrichstadt, Baviera, 30 de maig de 1988) és un cuiner alemany instal·lat a Palma, Mallorca, principalment conegut per haver-se proclamat guanyador a la tercera edició del programa d'Antena 3 Top Chef (Espanya).
Nascut a Alemanya, Ress va començar a treballar a la cuina d'una amiga de la seva mare, amb 15 anys, per posteriorment estudiar a la Berulsschule Bad Kissinge. Després de realitzar un seguit d'estades formatives en diversos restaurants de l'Europa central, el 2009 va arribar a Mallorca, de la mà de Marc Fosh, per treballar al restaurant Simply Fosh com a cap de partida, primer, i a partir del 2012, com a cap de cuina. El 2014 el restaurant guanyaria una estrella Michelin.
El setembre de 2015, Marcel Ress va entrar a formar part dels concursants del programa televisiu d'Antena 3 Top Chef (Espanya), que es trobava en la seva tercera edició. Poc després de l'inici de l'emissió del programa, el 9 d'octubre, Ress va anunciar que deixava el seu lloc de treball al Simply Fosh, amb la intenció d'obrir el seu propi restaurant. Finalment, Ress aconseguiria classificar-se per la final del programa televisiu, que se celebrà el 17 de desembre. Allí s'enfrontà amb el cuiner valencià Alejandro Platero, a qui derrotà, proclamant-se doncs guanyador de Top Chef Espanya.

## Restaurants on ha treballat

* Kiristall - 2 estrelles Michelin
* Steirereck - 2 estrelles Michelin
* Simply Fosh - 1 estrella Michelin (guanyada mentre era cap de cuina)

## Referències

* ↑ «El cocinero afincado en Mallorca Marcel Ress gana ´TopChef´» (en castellà). Diario de Mallorca, 17-12-2015. [Consulta: 17 desembre 2015].
* ↑ «Marcel Ress, concursante de 'Top Chef', abre su propio negocio» (en castellà). La Vanguardia, 09-10-2015. [Consulta: 12 novembre 2015].
* ↑ «Marcel Ress, jefe de cocina en Palma, participa en Top Chef 3» (en castellà). Menorca.info, 10-09-2015. Arxivat de l'original el 2015-09-28. [Consulta: 12 novembre 2015].
* ↑ «Marcel Ress, jefe de cocina en Palma, participa en Top Chef 3» (en castellà). Última Hora, 10-09-2015. Arxivat de l'original el 2015-11-26. [Consulta: 12 novembre 2015].
* ↑ «Marcel Ress, concursante de 'Top Chef', abrirá su propio negocio» (en castellà). La Nueva España, 09-10-2015. [Consulta: 12 novembre 2015].
* ↑ «Marcel Ress, concursante de "Top Chef",deja Simply Fosh para abrir su negocio» (en castellà). El Confidencial, 09-10-2015. [Consulta: 12 novembre 2015].
* ↑ «Marcel Ress gana a Alejandro y se convierte en el nuevo 'Top Chef'» (en castellà). El Economista, 17-12-2015. [Consulta: 17 desembre 2015].
* ↑ «El clon de David Muñoz y los otros 15 concursantes de ‘Top Chef 3’» (en castellà). Teleprograma.tv. Arxivat de l'original el 2016-04-05. [Consulta: 12 novembre 2015].

## Enllaços externs

* Perfil de Marcel a Top Chef
# Melopyrrha

Melopyrrha és un gènere d'ocells de la família dels tràupids (Thraupidae) que habita diferents illes del mar del Carib..

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per 5 espècies:
* Melopyrrha portoricensis - menjagrà de Puerto Rico.
* Melopyrrha grandis - menjagrà de Saint Kitts.
* Melopyrrha violacea - menjagrà de les Grans Antilles.
* Melopyrrha nigra - menjagrà de Cuba.
* Melopyrrha taylori - menjagrà de Grand Cayman.

## Referències

* ↑ Gill, Frank; Donsker, David; Rasmussen, Pamela. «Tanagers and allies» (en anglès). IOC World Bird List Version 14.1. [Consulta: 11 octubre 2024].
# Melonjosephita

La melonjosephita és un mineral de la classe dels fosfats. Rep el nom en honor de Joseph Mélon (Ieper, Bèlgica, 19 de gener de 1898 - Lieja, 8 de març de 1991), col·laborador científic i posteriorment professor de mineralogia a la universitat de Lieja, Bèlgica.

## Característiques

La melonjosephita és un fosfat de fórmula química CaFe$^{2+}$Fe$^{3+}$(PO₄)₂(OH). La seva duresa a l'escala de Mohs és 5. És un mineral estructuralment relacionat amb la kapundaïta.
Segons la classificació de Nickel-Strunz, la melonjosephita pertany a «08.BG: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 0,5:1» juntament amb els següents minerals: arsentsumebita, bearthita, brackebuschita, gamagarita, goedkenita, tsumebita, arsenbrackebuschita, feinglosita, bushmakinita, tokyoïta, calderonita i tancoïta.

## Formació i jaciments

Va ser descoberta a la pegmatita Angarf-South, situada a la localitat de Tazenakht, dins la província d'Errachidia (Drâa-Tafilalet, Marroc). També ha estat descrita a Namíbia, Polònia, República Txeca, Bolívia i l'Antàrtida.

## Referències

* ↑ «Mélonjosephite» (en anglès). Mindat. [Consulta: 15 maig 2019].
# Melonpan

Melon pan (メロンパン, meronpan), en català pa de meló, és un pa dolç del Japó. És tou, de forma arrodonida i normalment cobert d'una capa cruixent, semblant al d'una galeta. La seva aparença és similar a la d'un meló. Normalment no posseeixen dit gust (encara que a vegades es fa servir essència de meló per potenciar la seva aroma), però hi ha variacions amb gust de xocolata, caramel i altres, o bé farcits de crema de diferents gustos.

## Enllaços externs

* Recepta del Melon pan - Youtube
# Mare de Déu del Coll

«Mare de Déu del Coll» té aquests significats:
* Mare de Déu del Coll (Barcelona), església al barri del Coll (districte de Gràcia, Barcelona)
* Mare de Déu del Coll (Guiró), ermita del poble de Guiró de la Torre de Cabdella (Pallars Jussà)
* Mare de Déu del Coll de Salàs església parroquial de Salàs de Pallars (Pallars Jussà)
* Mare de Déu del Coll d'Osor, santuari marià a Osor (l'Urgell).
* Mare de Déu del Coll (Guàrdia Lada), església a Montoliu de Segarra.
# Maria Rovira

Maria Rovira és el nom dels següents personatges:
* Maria Rovira (coreògrafa) (n. 1963), ballarina i coreògrafa catalana de dansa contemporània
* Maria Rovira i Duran (n. s. XX), sindicalista agrària catalana
* Maria Rovira i Lastra, més coneguda com a Oye Sherman (n. 1990), humorista, escriptora i guionista catalana
* Maria Rovira i Torrens (n. 1988), psicòloga i política catalana
# Maria Rózanova

Maria Rózanova (Vítsiebsk, 27 de desembre de 1929 - Fontenay-aux-Roses, 13 de desembre de 2023)) va ser una editora, redactora i dissident de l'era soviètica nacionalitzada francesa.
Amb dos anys es va quedar sense pare quan els seus pares es van divorciar. Un cop va ser expulsada de l'escola per mala conducta, es va canviar el cognom i se'n va anar a una altra escola.
Rózanova es va graduar al departament d'Història de l'Art de la Universitat Estatal de Moscou. A la Unió Soviètica va treballar al Museu Estatal de Literatura de Rússia, es va dedicar a la restauració arquitectònica, i va ensenyar a l'Institut de Cinematografia Geràssimov i a l'Escola d'Art Abramtsevo. El 1973, juntament amb el seu marit, l'escriptor Andrei Siniavski, i el seu fill, Iegor Gran, van abandonar la Unió Soviètica i es van establir a París. Durant molts anys, Rózanova va ser la redactora en cap de Sintaksis, una revista literària.

## Referències

* 1 2 Testimonis Arxivat 2014-08-12 a Wayback Machine. (rus)
* ↑ Oxford Journals, "Notes and queries", volum 239, pàg. 430, Oxford University Press, setembre de 1994.
* ↑ «Soviet-Era Dissident Maria Rozanova Dies At 93» (en anglès). RadioFreeEurope/RadioLiberty.
# Mesocapromys sanfelipensis

Mesocapromys sanfelipensis és una espècie de mamífer rosegador de família Capromyidae, endèmica de Cuba.

## Característiques

M. sanfelipensis és exteriorment molt semblant a Capromys, però el seu colorit és una mica més fosc i a la cua no té els pèls blancs laterals que distingeixen l'altre animal. La seva talla és també gairebé igual, assoleix 250 mm de llargada. L'àrea geogràfica en què estan confinades presenta una població molt limitada.

## Hàbitat

Es localitzen al cayo Juan García, al sud de La Coloma; fins ara sol més ha sigut trobada en aquesta localitat, pertanyent al microarxipèlag de San Felipe, a l'oest de l'illa de la Juventud.

## Reproducció

Se'n sap molt poc, però com gairebé tots els mamífers és vivípar, i la femella pareix entre dues i quatre cries després d'un període de gestació generalment curt.

## Alimentació

La seva dieta es basa en substàncies vegetals que li serveixen de nutrició. Entre altres, ingereix escorça dels manglars, rebrots, arrels tendres i fruits. Generalment beu l'aigua de la pluja, però es considera que no en són grans consumidors, car als indrets on viu predomina l'aigua salada.

## Referències

* Centro Nacional de Biodiversidad (Cuba). «Diversidad Biológica Cubana» (en castellà), 17 octubre. Arxivat de l'original el 2009-12-19. [Consulta: 25 maig].
* Sánchez Varona, Luis. Mamíferos de Cuba (en castellà). Editorial Gente Nueva, L'Havana, 1980.
# Mathilde Kralik

Mathilde Aloisia Kralik von Meyrswalden, coneguda com a Mathilde Kralik (Linz, 3 de desembre de 1857 - Viena, 8 de març de 1944) va ser una pianista i compositora austríaca.
Va estudiar piano amb Julius Epstein i contrapunt amb Anton Bruckner a Viena (1876–1867) i després va entrar al Conservatori de Viena, on va estudiar composició amb Franz Krenn (1877–1879). Va ser membre de la Unió austríaca de compositors i de la Vienna Bach Society, i presidenta de la Vienna Women's Choral Society, per a la qual va compondre obres. Moltes de les seves obres vocals, que inclouen òperes, melodrames i cantates tant sagrades com seculars, són arranjaments de textos del seu germà, Richard Kralik.

## Referències

* ↑ Mathilde Kralik a la Biblioteca Nacional de França (francès)
* ↑ Mathilde Kralik a Musicalis (anglès)
* ↑ Mathilde Kralik a Oxford Music Online, per Martha Furman Schleifer (anglès)

## Bibliografia

* Kralik von Meyrswalden, Rochus. Ein Kuss von Franz Liszt - Mathilde Kralik von Meyrswalden. Acabus Verlag, 2009, Taschenbuch. ISBN 9783941404021

## Enllaços externs

* Mathilde Kralik a Austria-Forum (alemany)
* Mathilde Kralik a Austria-Forum, a AEIOU (alemany)
* Web amb vídeos musicals de les seves composicions (alemany)
# Melisa Gürpınar

Melisa Gürpınar (İstanbul, 9 de desembre de 1941 - 24 de novembre de 2014) va ser una escriptora i poetessa turca. El seu últim llibre de poemes, Güzel Acılar Ülkesi (El país de los dolors bells, en turc) fou publicat una setmana abans de la seva mort. El seu conte "İstanbul'un Gözleri Mahmur" fou traduït a l'anglès i publicat en World Literature Today, vol. 66, 1992, pp. 198-200.

## Obres

* Ada Şiirleri (Poemes de l'illa)
* Gel Dünyayı Seyredelim
* Salkım Söğütlerin Gölgesinde

## Poesia

(turc)
    bütün sayfaları uçtu hayatımın
    sonunda mürekkebimle sulandı
    ortanca saksıları
Traducció:
    van volar totes les pàgines de la meva vida
    al final es van regar amb la meva tinta
    els tests de hortènsies

## Referències

* ↑ «Usta şair Melisa Gürpınar hayatını kaybetti» (en turc). Sabah, 25-11-2014.
* ↑ «İstanbul"un incelikli sesi sustu» (en turc). Radikal, 24-11-2014. Arxivat 28 de novembre 2014 a Wayback Machine. «Còpia arxivada». Arxivat de l'original el 2014-11-28. [Consulta: 21 abril 2016].
* ↑ Talât Sait Halman; Jayne L. Warner The Turkish Muse: Views & Reviews, 1960s-1990s. Syracuse University Press, 2006, p. 198–. ISBN 978-0-8156-3068-5.
* ↑ Gürpınar, Melisa. Ada Şiirleri. Can Yayınları. ISBN 9789750703041.
* ↑ Gürpınar, Melisa. Gel Dünyayı Seyredelim. Can Yayınları. ISBN 9789750709944.
* ↑ Gürpınar, Melisa. Salkım Söğütlerin Gölgesinde. Can Yayınları. ISBN 9789755109787.

## Vegeu també

* Emine Işınsu

## Enllaços externs

* Eren somnis de temps passats (entrevista amb Melisa Gürpınar) (turc)
* Imatges de Melisa Gürpınar
# Miguel Vila

Miguel Vila (Pàdua, 1993) és un autor de còmic italià. Algunes de les seves obres són; Padovaland (2020) i Dulce de leche (2022).

## Biografia

Miguel Vila, va néixer a Pàdua. Es va formar a l'Accademia di belle arti di Bologna en l'especialitat de còmic, mentre estudiava publicava els seus treballs en fanzins i revistes autoeditades.
El 2020 edita el seu primer còmic comercial, Padovaland, per aquesta obra rep premis al Salone Internazionale dei Comics a Lucca i al Treviso Comic Book Festival a Treviso. El 2022 publica Dulce de leche i guanya el premi al Millor Còmic de l'any al Comicon de Napoli de 2022.

## Referències

* 1 2 3 «Miguel Vila» (en castellà). Ediciones La Cúpula. [Consulta: 5 abril 2023].
# Miramichi

Miramichi (pronúncia anglesa: [ˈmɛɚˌməˌʃi]) és la ciutat més gran del Nord-Est de la província canadenca de Nova Brunswick. Se situa al comtat de Northumberland, a la desembocadura del riu Miramichi, que flueix en el golf del Sant Llorenç. Aquesta ciutat, que es va formar el 1995 amb la fusió de dues ciutats, Newcastle i Chatham, agregant-hi alhora també diverses comunitats més menudes, com ara Douglastown, Loggieville i Nelson, comptava 17.537 habitants el 2016.
# Menjamel maculat

El menjamel maculat (Lichmera alboauricularis) és un ocell de la família dels melifàgids (Meliphagidae).

## Hàbitat i distribució

Habita zones amb herba alta i boscos de ribera de les terres baixes del nord i sud-est de Nova Guinea i algunes illes properes.

## Referències

* ↑ «Menjamel maculat». Cercaterm. TERMCAT, Centre de Terminologia. Rev. 22/04/2022(català)
# Michel Frédérick

Michel Frédérick (Zúric, 6 de novembre de 1872 - Niça, 22 de juny de 1912) va ser un ciclista suís, que fou professional entre 1896 i 1904. El seu principal èxit fou una victòria d'etapa al Tour de França de 1904.
El 1900 va prendre part en els Jocs Olímpics d'estiu de París, on fou quart en la cursa de les 24 hores del programa de ciclisme. Amb tot, aquesta és una prova que el Comitè Olímpic Internacional no considera oficial.
Vencedor de la primera etapa del Tour de França de 1904, Michel Frédérick fou el primer líder no francès en la classificació general. Perdé aquesta posició en la següent etapa i acabà abandonant la cursa durant la tercera etapa.

## Palmarès

* 1896
** 2n a la París-Mons
* 1897
** 3r a la Paris-Roubaix
* 1899
** 3r als Sis dies de San Francisco
* 1904
** Vencedor d'una etapa al Tour de França

### Resultats al Tour de França

* 1904. Abandona (3a etapa). Vencedor d'una etapa i líder durant una etapa

## Referències

* ↑ «MICHEL Friedrich "Frédéric" ou "Tollim"». [Consulta: 6 novembre 2022].
* ↑ «Olympedia – Michel Frédérick». [Consulta: 6 novembre 2022].
* ↑ James, Tom. «The Tour is finished...». VeloArchive, 04-04-2001. Arxivat de l'original el 2009-05-04. [Consulta: 13 juliol 2013].

## Enllaços externs

* Fitxa de Michel Frédérick a sitiodeciclismo.net
# Minehil·lita

La minehil·lita és un mineral de la classe dels silicats, que pertany al grup de la reyerita. Rep el nom per la mina Hill (en anglès, mine Hill), on es troben la majoria de les mines de zinc i ferro de Franklin (Estats Units).

## Característiques

La minehil·lita és un silicat de fórmula química (K,Na)$_{2-3}$Ca$_{28}$Zn₄Al₄Si$_{40}$O$_{112}$(OH)$_{16}$. Cristal·litza en el sistema hexagonal. La seva duresa a l'escala de Mohs és 4.
Segons la classificació de Nickel-Strunz, la minehil·lita pertany a «09.EE - Fil·losilicats amb xarxes tetraèdriques de 6-enllaços connectades per xarxes i bandes octaèdriques» juntament amb els següents minerals: bementita, brokenhillita, pirosmalita-(Fe), friedelita, pirosmalita-(Mn), mcgil·lita, nelenita, schal·lerita, palygorskita, tuperssuatsiaïta, yofortierita, windhoekita, falcondoïta, loughlinita, sepiolita, kalifersita, girolita, orlymanita, tungusita, reyerita, truscottita, natrosilita, makatita, varennesita, raïta, intersilita, shafranovskita, zakharovita, zeofil·lita, fedorita, martinita i lalondeïta.

## Formació i jaciments

Va ser descoberta a la mina Franklin, situada a la localitat homònima, dins el comtat de Sussex (Nova Jersey, Estats Units). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Minehillite» (en anglès). Mindat. [Consulta: 6 febrer 2020].
# Model funcional de bus

Un Bus Functional Model o BFM (també conegut com a Transaction Verification Model o TVM) és un model de programari no sintetitzable d'un component de circuit integrat que té un o més busos externs. L'èmfasi del model està en simular les transaccions del bus del sistema abans de construir i provar el maquinari real. Els BFM es defineixen normalment com a tasques en llenguatges de descripció de maquinari (HDL), que apliquen estímuls al disseny en verificació mitjançant formes d'ona i protocols complexos. Normalment, un BFM s'implementa utilitzant llenguatges de descripció de maquinari com Verilog, VHDL, SystemC o SystemVerilog.
Normalment, els BFM ofereixen una interfície de dues cares: un costat de la interfície condueix i mostra senyals de baix nivell segons el protocol de bus. D'altra banda, hi ha tasques disponibles per crear i respondre a transaccions d'autobús. Els BFM s'utilitzen sovint com a blocs de construcció reutilitzables per crear bancs de prova de simulació, en els quals els ports d'interfície de bus d'un disseny en prova es connecten als BFM adequats.
Una altra aplicació habitual dels BFM és la prestació de models substitutius per als components IP : en lloc d'un disseny de llista de xarxa o RTL d'un component IP, un proveïdor d'IP de tercers pot proporcionar només un BFM adequat per a la verificació. El proveïdor d'IP pot proporcionar directament el component IP real en forma d'una llista de xarxa a nivell de porta a la foneria.
En el passat, els BFM es tractaven com una entitat no sintetitzable, però recentment els BFM també estan disponibles com a models sintetitzables.

## Referències

* ↑ «Bus Functional Model» (en anglès). https://semiengineering.com.+[Consulta: 11 febrer 2023].
* ↑ «uart - Bus Functional Models (System Verilog)» (en anglès). https://stackoverflow.com.+[Consulta: 11 febrer 2023].
* ↑ «VHDL and FPGA terminology - Bus functional model (BFM)» (en anglès). https://vhdlwhiz.com.+[Consulta: 11 febrer 2023].
* ↑ «PolarFire® FPGA and PolarFire SoC FPGA PCI Express» (en anglès). https://onlinedocs.microchip.com.+[Consulta: 11 febrer 2023].
# Mitologia americana nativa

La mitologia americana és el conjunt de llegendes que provenen de les creences i la religió d'aquest continent.
Els sistemes de creences americanes natives inclouen moltes narracions sagrades. Tals històries espirituals es basen profundament en la naturalesa i són riques amb el simbolisme de les estacions, el temps, les plantes, els animals, la terra, l'aigua, el cel i el foc. El principi d'un tot rebut, el Gran Esperit universal i omniscient, una connexió a la Terra, diverses creacions narratives i memòries col·lectives d'avantpassats antics són comuns. Les pràctiques de culte tradicionals són sovint una part de recol·leccions tribals amb dansa, ritme, cançons i trànsit. Les pràctiques actuals varien.

## Vegeu també

* Mitologia asteca
* Mitologia inuit
* Coiot (mitologia)
# Michael Raymond-James

Michael Raymond-James (Detroit, 24 de desembre de 1977) és un actor estatunidenc.

## Biografia

Raymond-James va néixer a Detroit, Michigan, i es va graduar al Clarkston High School el 1996. Va iniciar-se al teatre i va estudiar al Lee Strasberg Theatre and Film Institute a Nova York, amb George Loros, Geoffrey Horne i Robert Castle.

## Filmografia
### Cinema

| Any | Títol | Paper | Notes |
| 2000 | Minor Blues | Dill | |
| 2006 | Black Snake Moan | Gill | |
| 2009 | Last of the Ninth | Tommy 'Babyface' Leone | Telefilm |
| 2010 | The Twenty | | |
| 2011 | Bowman | Mickey | Curtmetratge |
| 2012 | Jack Reacher | Linsky | |
| 2013 | Road to Paloma | Irish | |
| 2014 | The Salvation | Paul | |
| 2015 | Sons of Liberty | Paul Revere | Minisèrie |

### Televisió

| Any | Títol | Paper | Notes |
| 2003 | Line of Fire | Threat | Episodi: "Take the Money and Run" |
| 2003 | The Handler | Mace | Episodi: "Off the Edge" |
| 2004 | ER | Mr. Tunny | Episodi: "Try Carter" |
| 2004 | North Shore | Damien Pruitt | Episodi: "Meteor Shower" |
| 2005 | CSI: Crime Scene Investigation | Aaron Colite | Episodi: "Unbearable" |
| 2006 | Boston Legal | Kevin Armus | Episodi: "Ivan the Incorrigible" |
| 2006 | Medium | Travis McQueen | Episodi: "Ghost in the Machine" |
| 2008–2011 | True Blood | Rene Leiner | 14 episodis |
| 2009 | ER | Jordan | Episodi: "Dream Runner" |
| 2009 | ER | Stuart Moore | Episodi: "The Family Man" |
| 2009 | Cold Case | John 'Shameless' Clark '76 | Episodi: "Jackals" |
| 2009 | Lie to Me | Gavin Howell | Episodi: "The Core of It" |
| 2009 | Life | Tex | Episodi: "Canyon Flowers" |
| 2010 | Saving Grace | Westy Stevenson | Episodi: "Hear the Birds?" |
| 2010 | Terriers | Britt Pollack | 13 episodis |
| 2011 | Law & Order: Special Victims Unit | Eddie Skinner | Episodi: "Smoked" |
| 2012 | The Walking Dead | Dave | 2 episodis |
| 2015 | Sons of Liberty | Paul Revere | minisèrie de TV |
| 2012–2014 | Once Upon a Time | Neal Cassidy/Baelfire | 24 episodis |
| 2018 | Tell Me a Story | Mitch Longo | |

## Referències

* ↑ Exclusive Audio Interview with Michael Raymond-James | True-Blood.net - The Authority on all things True Blood
* ↑ http://www.thetwentymovie.com/ Arxivat 2013-07-18 a Wayback Machine.
* ↑ «Michael Raymond-James regular en la temporada 3 de 'Erase una vez' (Once Upon A Time)», 15-05-2013. Arxivat de l'original el 2013-06-09. [Consulta: 15 maig 2013].